«№7 мектеп-гимназиясы» КММ

**«СЫНЫП ОҚУШЫЛАРЫНЫҢ ҰЙЫМШЫЛДЫҒЫН АРТТЫРУ»**

Рудный қаласы

Тақырып: «**Сынып оқушыларының ұйымшылдығын арттыру**»

***Мақсаты:*** Балалар ұжымдағы өзара қарым-қатынасты анықтау, алынған мәліметтерді оқу-тәрбие жұмыстарында қолдану, топ ішінде психологиялық қолайлы жағдай орнату, адалдыққа , достыққа , шындыққа , тәрбиелікке үйрету.

**Сәлемдесу.** Менің тренингтік есімім.
Шарты: Топ дөнгелек болып отырады, қатысушылар кезекпен сәлемдесіп, әр оқушы есімін айта отырып,өз бойындағы жақсы қасиеттерді қоса айтады.
Жүргізуші оқушылардың бойында табылған нақты қасиеттерді саралап,қортындылай келе тренин сабақтың ережесін түсіндіреді.
**ЕРЕЖЕ:**
1. Құпиялылық
2. Бір-бірімізді тыңдаймыз және сөзді бөлмейміз
3. Белсенді боламыз
4. Бір-бірімізге ренжімейміз
5. «қазір» және «осында» принціпі.

**1- жаттығу** *Қатысушылар шеңбер құрып отырады*

Нұсқаулық: Барлығымыз орынымыздан тұрып бір бірімізбен қол беру арқылы, құшақтасып, оң иықпен,сол иықпен, оң аяқпен,сол аяқпен, оң тіземен, сол тіземен, балалық еркелікті еске алып мұрын ұшымен сәлемдесеміз.

**2- жаттығу** *Қатысушыларшеңбер құрып отырады.*

**«Кім жылдам**» жаттығуы

Нұсқау: Қатысушылар шеңбер құрып отырады. «Ауа, су, жер» деген сөзді айта отырып, допты бір-біріне лақтырады. Допты қағып алған адам «ауа» деген сөзді естіген адам құстардың, «су» деген сөзді естіген кезде балықтардың , «жер» дегенде аңдардың аттарын айтуы тиіс. Ойын шапшаң ойналуы тиіс.

**3-жаттығу.** Бүгінгі сабағымыздың тақырыбы «**Сынып оқушыларының ұйымшылдығын арттыру**». Өміріміз айналадағылармен тығыз қарым-қатынасқа құралған.

Нұсқау: Балалар, сіздерге қазір сұрақтар қойылады. Сол сұраққа осы өз кластастарыңнан үш адам есімдерін жазасыңдар.
1. Кіммен дос болғың келеді?
2. Партада кіммен бірге отырғың келеді?
3. Мерекелерде кімге сыйлық бергің келеді?

**4-Сергіту сәті** Қатысушыларды екі қатар сапқа тұрғызу керек.

Нұсқаулық. Барлық тапсырманы біз үнсіз жасаймыз, мүмкіндігінше әр тапсырманы жылдам және дұрыс жасауға ұмтылу керек.

Бірінші тапсырма бой өлшемі бойынша сапқа тұру керек.

Екінші тапсырма Саптың басында 1- қаңтар, соңында желтоқсан

Туған күндері бойынша орналасу.

Үшінші тапсырма: Саптың басына көзі қою қара адам тұруы керек, ал саптың соңында шашы ең ашық түсті адам тұруы керек.

Қарсы топ мүшелеріне тексерту керек.

**5-жаттығу** " Пульс ойыны"
Дөңгеленіп отырамыз. Қатысушылар бір – бірінің қолынан ұстайды . Бір ойыншы ортаға шығады . Жүргізуші " басталды " деген белгі бергенде ойыншылар кезекпен қолдарын қысады . Ортадағы ойыншы пульстың қайда кетіп бара жатқанын табу қажет . Жүргізуші "тоқта "деген белгі береді.

**6-жаттығу** «Суретті аяқта»
Оқушыларға алдын ала даярлаған плакатта немесе тақтада бір нүкте салынады. Оқушылар кезек -кезек шығып,сол нүктеден бастап бір сызықтан салады, соңында шыққан суретті бағалап ,әркім өзі жүргізген сызық арқылы нені бейнелеуге тырысқанын және қандай сурет нәтижесінде шыққанын бағалайды.

**7-диагностика «*Өз - араңызда қандайсыз?»***

Өміріміз айналадағылармен тығыз қарым-қатынасқа құралған.Өкінішке орай арада кейде түсінбеушілік, керістер болады. Себебі неде? Қате кімнен? Мүмкін, өзіміз адамдардың көңілін түсініп тыңдай білмейтін шығармыз? Осы сұрақтарға жауап алу үшін сізге тест **«Өз - араңызда қандайсыз**?» ұсынамын.
1. Сіз біреумен ұрсып қалғанда өзіңізді қалай ұстайсыз?
А). Бір қалыпты – 3 ұпай
Ә). Өрши түсемін – 2 ұпай
Б). Үндемей құтыласыз - 1 ұпай
2. Достарыңызбен ара - қатынасыңыз қалай?
А). Жиі араласып тұрасыз – 3 ұпай
Ә). Онша араласпайсыз – 0 ұпай
Б). Реті келгенде - 2 ұпай
3. Демалыс күніңізді қайда өткізесіз?
А). Үйде – 3 ұпай
Ә). Достарыңызбен бірге – 2 ұпай
Б). Кино, кафе, дискотекада - 3 ұпай
4. Газет - журнал оқып тұрасыз ба?
А). Иә – 0 ұпай
Ә). Уақытыңыз болғанда – 3 ұпай
Б). Анда - санда - 2 ұпай
5. Әдемі киінгенді ұнатасыз ба?
А). Әрине – 3 ұпай
Ә). Киім таңдамайсыз – 2 ұпай
Б). Модамен киінесіз - 0 ұпай
6. Қатты дауыс шықса, құлақ түріп көңіл бөлесіз бе?
А). Иә – 4 ұпай
Ә). Жоқ – 3 ұпай
Б). Біреудің шаруасына араласпайсыз - 1 ұпай
6. Көпшілікте өзіңізді қалай ұстайсыз?
А). Бір қалыпты – 3 ұпай
Ә). Үндемей қаласыңыз – 0 ұпай
Б). Жеңілдей сезінесіз - 1 ұпай

10 - 15 ұпай. Сіз бір қалыпты жансыз. Ұрыс - керісті жаныңыз қаламайды. Айқай - шудан басыңызды аулақ ұстауға тырысасыз. Араға түсіп, арашалап алу дегенді білмейсіз. Ашуыңыз келіп тұрса да, үндемей құтыласыз.
16 - 25 ұпай. Ұрыс – керіс болса - ақ ешкімге бағынбай өршелене түсесіз. Тырнақ астынан кір іздеп, сол адамды жеңуге тырысасыз. Өзгенің пікіріне қосылмай, тек өзіңіздікін дұрыс деп бағамдайсыз. Сіздей жанмен бір шаңырақ астында өмір сүру қиынға түсері айдан анық. Жалғыз қалмау үшін әр дайым ұстамды болғаныңыз дұрыс болар. Мәдениетті адам болғандықтан «Сабырлы жетер мұратына» деген мақалға еріп, әр керісті сабырлықпен шешу керекпіз.

**8-жаттығу** «Менің құндылықтарым»
Біз көптеген асыл қасиеттерді табиғат иелерінен де үлгі қыла алмыз. Мысалы: Ара, құмырсқа, көбелек, құстар. Осылардың ішіндегі араға тоқталайықшы. Олар өте еңбекқор, ынтымақшыл, қайырымды.
Адамдар да сол сияқты әр түрлі жақсы қасиеттерді игерген, ал қазір жағымды қарым қатынас орнату үшін адамға қандай қасиеттер мен біліктілік қажет екенін айтыңдаршы! Барлығының ойын тыңдап қортынды жасалады.
Қоштасу Бір-бір бетке қатысушы балалардың аты-жөні жазылады. Сол бетке кез келген бала сол балаға тілектерін және не сыйлайтынын мысалы: «Қанат мен саған үлкен бақыт сыйлаймын немесе саған ашық мінез сыйлаймын!» деп жазуы керек.

**9-жаттығу**. Қатысушылар шеңбер құрып отырады.

Жүргізушінің қолында доп болады.

Нұсқаулық: Қазір бір бірімізге допты беру арқылы допты қағып алған адам: Сен өмірде қандайсың? Деп сұрақ қояды қағып алған адам өз бойындағы жақсы қасиетін айтады. Әркім өз бойындағы жақсы қасиеттерін айтып шығуы керек.

**Рефлексия**
Шеңбер құрып қол ұстасып отырып, бір –біріне қарап жақсы тілектер тілейді.

Өзіміздің жақсы ниетімізді басқаға білдіргенде,оның сөзсіз өзімізге қайтып оралатынын түсінуіміз керек.